土耳其里拉

土耳其里拉係土耳其同埋塞浦路斯島北部嘅法定貨幣，ISO 4217代號為TRY。

第一代喺土耳其獨立後嘅1923年推出，四年後完全取代奧斯曼里拉。1970年代開始土耳其里拉一路貶值，1995至1996以及1999至2004年土耳其里拉俾健力士世界紀錄列為世界最低價值貨幣。

2005年，土耳其政府推出新土耳其里拉，以1,000,000里拉兌換1新里拉，喺一年內取代原有土耳其里拉。新土耳其里拉喺2009年改叫土耳其里拉。

而家發行嘅銀紙有：200 YTL、100 YTL、50 YTL、20 YTL、10 YTL、5 YTL；銀仔有：1 YTL、50 YKr、25 YKr、10 YKr、5 YKr、1 YKr。正面都係土耳其國父凱末爾嘅肖像。

流通貨幣
土耳其
北塞浦路斯